KOMMISSIONENS FORORDNING (EF) Nr. 386/96 af 1. marts 1996 om ændring af forordning (EØF) nr. 220/91 om gennemførelsesbestemmelser til Rådets forordning (EØF) nr. 1360/78 om producentsammenslutninger og foreninger af sådanne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1360/78 af 19. juni 1978 om producentsammenslutninger og foreninger af sådanne (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, stk. 3, andet og tredje led, og

ud fra følgende betragtninger:

Ifølge bilag I, del V, afsnit C, nr. 2, litra a), til akten vedrørende Østrigs, Finlands og Sveriges tiltrædelse gælder forordning (EØF) nr. 1360/78 også for hele Finland;

ved Kommissionens forordning (EØF) nr. 220/91 (2), senest ændret ved forordning (EF) nr. 1755/95 (3), er der fastsat gennemførelsesbestemmelser om producentsammenslutninger og foreninger af sådanne; bestemmelserne må suppleres, fordi forordning (EØF) nr. 1360/78 nu også gælder for Finland;

for at sikre en tilfredsstillende koncentration af udbuddet bør der fastsættes minimumskrav til medlemmernes konventionelle og økologiske produktion samt antal; for at sikre, at foreningerne har en rimelig økonomisk betydning, bør der fastsættes et minimumskrav til det antal medlemmer, de har, samt en passende områdemæssig spredning;

et midlertidigt produktionsfald for en sammenslutning eller for en forening af sådanne som følge af naturkatastrofer bør ikke automatisk føre til inddragelse af anerkendelsen af denne sammenslutning eller forening, fordi minimumsproduktionskravene ikke er opfyldt;

de i denne forordning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -

UDSTEDT FØLGENDE FORORDNING:

Artikel 1

I forordning (EØF) nr. 220/91 foretages følgende ændringer:

1) I artikel 2 indsættes som stk. 4:

»4. Produktionsfald for en sammenslutning eller for en forening af sådanne i et givet år som følge af naturkatastrofer medfører ikke automatisk den konklusion, at de i stk. 1 omhandlede betingelser for anerkendelsen ikke længere er opfyldt.

En skønsmæssig beregning af produktionen baseret på gennemsnitsproduktionen i de tre foregående normalår kan anvendes og på forhånd meddeles Kommissionen, for at der kan tages hensyn til naturkatastrofer, som indtræffer i løbet af et år, således at producentsammenslutningerne fortsat er anerkendt i områder, som medlemsstaten har afgrænset som værende ramt af den pågældende naturkatastrofe.

Hvad angår den værdi af medlemmernes produkter, der anvendes til beregning af igangsætningsstøtten, jf. artikel 10, stk. 2a, i forordning (EØF) nr. 1360/78, kan der kun tages hensyn til den reelt markedsførte produktion.«.

2) I artikel 3, stk. 2, indsættes som litra i):

»i) hvad angår Finland, skal foreninger bestå af mindst fem anerkendte sammenslutninger og dække mindst to len; i den forbindelse betragtes Åland som et len. Hvad angår den økologiske produktion, skal foreningerne opfylde mindstekravene i punkt IXa i bilaget med hensyn til dyrkningsareal, omsætning, andel af den nationale økologiske produktion og antal anerkendte producentsammenslutninger.«.

3) I bilaget indsættes tabel IX for den konventionelle produktion og tabel IXa for den økologiske produktion, der er anført i bilaget til nærværende forordning, efter tabel VIII og inden fodnoterne.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 166 af 23. 6. 1978, s. 1.

(2) EFT nr. L 26 af 31. 1. 1991, s. 15.

(3) EFT nr. L 170 af 20. 7. 1995, s. 7.

BILAG

»IX. Producentsammenslutninger i Finland (konventionel produktion)

>TABELPOSITION>

IXa. Producentsammenslutninger i Finland (økologisk produktion)

>TABELPOSITION>